Геаграфія Беніна

Дзяржава Бенін знаходзіцца ў Заходняй Афрыцы. Абмываецца на поўдні водамі Атлантычнага акіяна (Гвінейскі заліў). Берагавая лінія: 121 км.

Плошча: агульная — 112.620 км.кв.

Працягласць межаў з Буркіна-Фасо — 306 км, Нігер — 266 км, Нігерыя — 773 км, Тога — 644 км.

Геаграфічна краіна падзеленая на пяць натуральных абласцей: прыбярэжная вобласць, зона плато («Ла тэра дэ барр»), узвышанае плато з лясістай саваннай на поўначы, узгорыстая вобласць на паўночным захадзе («Атакора») і урадлівыя Нігерскія раўніны на паўночным усходзе.

Клімат — на поўначы краіны субэкватарыяльны, два сезона — сухі са снежня па май і дажджлівы з чэрвеня па лістапад. У паўднёвай частцы клімат экватарыяльны, з двума сезонамі дажджоў і двума сухімі сезонамі.

Рачная сетка густая. Галоўныя рэкі — Вемэ і Мона, абедзве суднаходныя.

Расліннасць — у асноўным высока травяная саванна з акацыямі, пальмамі дум, дрэвамі карытэ. На ўзбярэжжы трапічныя вечназялёныя лясы, а таксама пасадкі алейнай пальмы і ціка.

Жывёльны свет даволі багаты. У саванне шмат антылоп і буйных драпежнікаў — львы, пантэры, гепарды. Сустракаюцца сланы і буйвалы.

 Літаратура